CELEX: 32014R0292
Language: lv
Date: 2014-03-21 00:00:00
Title: Komisijas Īstenošanas regula (ES) Nr. 292/2014 ( 2014. gada 21. marts ), ar ko no Trichoderma reesei (CBS 126897) iegūtas 6-fitāzes preparātu atļauj lietot kā barības piedevu mājputniem, atšķirtiem sivēniem, nobarojamām cūkām un sivēnmātēm (atļaujas turētājs ROAL Oy )  Dokuments attiecas uz EEZ

22.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 87/90
            
         
      KOMISIJAS ĪSTENOŠANAS REGULA (ES) Nr. 292/2014
   (2014. gada 21. marts),
   ar ko no Trichoderma reesei (CBS 126897) iegūtas 6-fitāzes preparātu atļauj lietot kā barības piedevu mājputniem, atšķirtiem sivēniem, nobarojamām cūkām un sivēnmātēm (atļaujas turētājs ROAL Oy)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu izmantošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju no Trichoderma reesei (CBS 126897) iegūtas 6-fitāzes preparātam. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (3)
            
            
               Pieteikums attiecas uz atļauju lietot no Trichoderma reesei (CBS 126897) iegūtu 6-fitāzes preparātu kā dzīvnieku barības piedevu mājputniem un cūkām, un to prasīts klasificēt piedevu kategorijā “zootehniskās piedevas”.
            
         
               (4)
            
            
               Eiropas Pārtikas nekaitīguma iestāde (“Iestāde”) 2013. gada 11. septembra atzinumā (2) un 2013. gada 9. oktobra atzinumā (3) secināja, ka ierosinātajos lietošanas apstākļos no Trichoderma reesei (CBS 126897) iegūtam 6-fitāzes preparātam nav nelabvēlīgas ietekmes uz dzīvnieku veselību, cilvēku veselību vai vidi un ka tas var labvēlīgi ietekmēt fosfora izmantojamību, sagremojamību un kaulu mineralizāciju vai augšanas rādītājus nobarojamām vistām un tītariem. Šos secinājumus var attiecināt arī uz dējējvistām un vaislas tītariem. Var uzskatīt, ka iedarbības veids uz visām mājputnu sugām ir līdzīgs, tāpēc šo secinājumu var ekstrapolēt uz mazāk izplatītām mājputnu sugām, kas tiek turētas nobarošanai, olu ražošanai vai vaislai. Turklāt Iestāde ir secinājusi, ka piedeva var uzlabot kaulu mineralizāciju, barības sagremojamību līkumainajā zarnā, fosfora izmantojamību un augšanas rādītājus dējējvistām. Šos secinājumus var ekstrapolēt uz mazāk izplatītu sugu dējējmājputniem. Iestāde secināja arī, ka piedeva var labvēlīgi ietekmēt fosfora sagremojamību, fosfora saglabāšanu un augšanas rādītājus sivēniem, nobarojamām cūkām un sivēnmātēm. Iestāde uzskata, ka nav nepieciešams noteikt īpašas prasības uzraudzībai pēc laišanas apgrozībā. Iestāde pārbaudīja arī ar Regulu (EK) Nr. 1831/2003 izveidotās references laboratorijas iesniegto ziņojumu par dzīvnieku barībā esošās barības piedevas analītisko metodi.
            
         
               (5)
            
            
               No Trichoderma reesei (CBS 126897) iegūtas 6-fitāzes preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāļauj lietot atbilstīgi šīs regulas pielikumam.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Atļauja
   Pielikumā aprakstīto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 21. martā
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 268, 18.10.2003., 29. lpp.
   
      (2)  EFSA Journal 2013; 11(10):3364.
   
      (3)  EFSA Journal 2013; 11(10):3433.
   
      PIELIKUMS
      
                  Piedevas identifikācijas numurs
               
               
                  Atļaujas turētājs
               
               
                  Piedeva
               
               
                  Sastāvs, ķīmiskā formula, apraksts, analītiskā metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Aktīvās vienības/kg kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: gremošanas veicinātāji
                  
               
            
                  4a19
               
               
                  
                     ROAL Oy
                  
               
               
                  6-fitāze
                  EC 3.1.3.26
               
               
                  
                               
                           
                           
                              
                                 Piedevas sastāvs
                              
                              No Trichoderma reesei (CBS 126897) iegūtas
                              6-fitāzes preparāts
                              ar šādu minimālo aktivitāti:
                              šķidrā un cietā veidā: 5 000 FTU (1)/g
                           
                        
                               
                           
                           
                              
                                 Aktīvās vielas raksturojums
                              
                              No Trichoderma reesei (CBS 126897) iegūta
                              6-fitāze (EC 3.1.3.26)
                           
                        
                               
                           
                           
                              
                                 Analītiskā metode
                                  (2)
                              
                              6-fitāzes noteikšana:
                              kolorimetriskā metode, kas balstīta uz 6-fitāzes enzīmisku reakciju uz fitātu: EN ISO 30024
                           
                        
               
                  Mājputni, izņemot dējējvistas
               
               
                  —
               
               
                  250 FTU
               
               
                   
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas nosacījumus un noturību pret termisku apstrādi.
                           
                        
                              2.
                           
                           
                              Izmantošanai barības maisījumos, kas fitīna savienojumu veidā satur vairāk nekā 0,23 % fosfora.
                           
                        
                              3.
                           
                           
                              Ieteicamā maksimālā deva:
                              
                                          —
                                       
                                       
                                          2 500 FTU/kg kompleksās barības mājputniem,
                                       
                                    
                                          —
                                       
                                       
                                          1 750 FTU/kg kompleksās barības atšķirtiem sivēniem, nobarojamām cūkām un sivēnmātēm.
                                       
                                    
                        
                              4.
                           
                           
                              Drošības apsvērumi: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.
                           
                        
               
                  2024. gada 11. aprīlis
               
            
                  Dējējputni
               
               
                  150 FTU
               
            
                  Atšķirti sivēni
               
               
                  500 FTU
               
            
                  Nobarojamas cūkas un sivēnmātes
               
               
                  250 FTU
               
            
         (1)  Viens FTU ir fermenta daudzums, kas 37 °C temperatūrā un pie pH 5,5 vienā minūtē no nātrija fitāta substrāta atbrīvo vienu mikromolu neorganiska fosfāta.
      
         (2)  Sīkāka informācija par analītiskajām metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx